Holmen (Oslo)

Holmen er et boligstrøk i Oslo.  Området ligger mellom Hovseter og Slemdal i bydel Vestre Aker. Navnet kommer etter Holmengårdene. På Holmen ligger Readys idrettsanlegg Gressbanen.

Vestre Holmen, avgrenses ved vestsiden av Holmenkollveien, langs Arnebråtveien og vestover mot Røabanen. Her ligger borettslagene Holmenhaugen og Holmengrenda med rekkehus og eneboliger. I Lybekkveien, Stasjonsveien og Holmengrenda 1 oppførte Holmenbygg AS 13 fireetasjes boligblokker. Videre opp i Stasjonsveien, langs Landingsveien, i Luftfartsveien, Flyveien og Pilotveien ligger Luftforsvarets Byggelag. Dette byggelaget (også kalt Snippen) ble tegnet av arkitekt Erling Viksjø og oppført 1948-1952. Boligselskapet ble dannet av offiserer i flyvåpenet og sjøforsvaret. I 1953 ble boligfeltet tildelt Sundts premie for god arkitektur. Byggelaget står på Byantikvarens gule liste.

Kilder
 Knut Are Tvedt (red): Oslo byleksikon, side 248–249, Kunnskapsforlaget, 2010, ISBN 978-82-573-1760-7

Eksterne lenker
 

Strøk i Oslo
Bydel Vestre Aker